Паводле словаў экс-міністра, сёньня ў беларускім войску каля 80 тысячаў чалавек, на ўзбраеньні 1800 танкаў, 260 самалётаў, 80 баявых верталётаў, ажно 2600 баявых бронемашынаў. Але гэтая тэхніка, лічыць былы міністар абароны, ужо амаль вычарпала свой рэсурс, вялікія заўвагі ёсьць і да якасьці падрыхтоўкі афіцэрскага складу. Тое, што праблемы не вырашаюцца, што ня йдзе скарачэньне й рэфармаваньне войска, экс-міністар тлумачыць бязьдзейнасьцю кіраўніцтва краіны. Што тычыцца нядаўняе заявы Аляксандра Лукашэнкі пра неабходнасьць значнага скарачэньня арміі, дык былы міністар лічыць гэтую ідэю памылковай у той форме, у якой яна выказаная.